На основу члана 3. Одлуке о Општинском већу општине Гаџин Хан (Службени лист града Ниша“, бр.83/2012) и Програма мера подршке за спровођење пољопривредне политике и политике руралног развоја општине Гаџин Хан за 2016. годину, усвојеном на седници Скупштине општине Гаџин Хан одржаној 31. марта 2016. године, под бројем: 06-320-43/2016-II („Службени лист града Ниша“, бр. 31/2016),

Општинско веће општине Гаџин Хан на 9. (деветој) седници одржаној 30.09.2016. године, доноси

ОДЛУКУ

О ИНВЕСТИЦИЈАМА У ФИЗИЧКА СРЕДСТВА ПОЉОПРИВРЕДНИХ ГАЗДИНСТАВА

НА ТЕРИТОРИЈИ ОПШТИНЕ ГАЏИН ХАН ЗА 2016. ГОДИНУ

Члан 1

Реализацијом ове Одлуке постиже се стабилност дохотка пољопривредних газдинстава, повећање производње, побољшање продуктивности и квалитета производа, смањење трошкова производње, унапређење техничко-технолошке опремљености, одрживо управљање ресурсима и заштите животне средине и раст конкурентности.

Члан 2

Право на коришћење подстицаја остварује се за инвестиције у пољопривредна газдинстава и то за:

|  |  |  |
| --- | --- | --- |
| **Сектор**  Млеко | 101.1.6. | Набавка опреме и механизације за припрему, дистрибуцију и складиштење концентроване и кабасте сточне хране на газдинству (сено, силажа, сенажа, итд.) |
| 101.1.7. | Механизација/опрема за манипулацију, одлагање и апликацију стајњака |
| 101.1.8. | Набавка опреме за мужу или затворених система за мужу у слободном и везаном систему држања |
| 101.1.9. | Набавка преносне опреме за мужу |
| 101.1.10. | Набавка опреме за хлађење и складиштење млека |
| **Сектор**  Месо | 101.2.4. | Набавка опреме и механизације за припрему, руковање и дистрибуцију концентроване и кабасте сточне хране на газдинству (сено, силажа, сенажа, итд), електричне ограде и термо – појилице |
| **Сектор**  Воће, грожђе, поврће (укључујући печурке) и цвеће | 101.3.2. | Набавка воћарско-виноградарских трактора до 100 kW, риголера, подривача и машина за резидбу, тарупирање и бербу |
| 101.3.3. | Набака механизације и опреме за сетву, садњу, заштиту биља и наводњавање/одводњавање за воћарску и виноградарску производњу, производњу садног материјала и повртарску производњу (укључујући и производњу расада и цвећарство) на отвореном пољу; набавка механизације за воћарско-виноградарску производњу (набавка прецизних машина за сетву, машина за расађивање расада, висококвалитетних прскалица или атомизера за заштиту од болести, корова и штеточина; набавка система са микропрскалицама за заштиту воћњака, винограда и расадника од измрзавања; набавка противградних мрежа и пратеће опреме; набавка система кап по кап; набавка пластичних фолија, агротекстила и прскалица за наводњавање) |
| 101.3.4. | Изградња стакленика и набавка опреме и/или материјала за повртарску производњу и производњу јагодастог воћа, као и расадничарску производњу и цвећарство у заштићеном и полузаштићеном простору (набавка конструкција за пластенике и стакленике, високо квалитетних вишегодишњих, вишеслојних фолија за пластенике, система за загревање пластеника, система за вештачко осветљавање, система за наводњавање/  одводњавање и ђубрење водотопивим ђубривима и столова за производњу расада) за пластенике и стакленике |
| **Сектор**  Остали усеви (житарице, индустријско, ароматично и зачинско биље и др.) | 101.4.1. | Набавка трактора за ратарску производњу |
| 101.4.2. | Набавка комбајна за жетву и бербу |
| 101.4.3. | Набавка прикључних машина за жетву и бербу |
| 101.4.4. | Набавка машина за обраду земљишта |
| 101.4.5. | Набавка сејалица |
| 101.4.6. | Набавка прскалица за прихрану и заштиту биљака од болести, штеточина и корова |
| 101.4.7. | Набавка опреме за утврђивање услова чувања и утврђивање квалитета зрнастих производа |
| **Сектор**Пчеларство | 101.5.1. | Набавка нових пчелињих друштава |
|  | 101.5.2. | Набавка опреме за пчеларство |

Члан 3

Општи критеријуми за кориснике по овој мери:

* Корисник треба да има регистровано пољопривредно газдинство уписано у Регистар пољопривредних газдинстава, са активним статусом;
* Корисник са пребивалиштем и производњом на територији општине Гаџин Хан;
* Потписана изјава да не постоји захтев за исто улагање у другим јавнимфондовима.

Специфични критеријуми:

Сектор-Млеко:

Прихватљиви корисници су пољопривредна газдинства која поседују најмање 4 одрасле краве или јунице преко 14 месеци.

Сектор-Месо:

Прихватљиви корисници су пољопривредна газдинства која поседују: најмање 4 говеда или најмање 20 одраслих оваца или најмање 20 одраслих коза.

Сектор-Воће, грожђе, поврће и цвеће:

Прихватљиви су корисници који поседује најмање 0,15 ха јагодичастог воћа (јагода, малина и купина) или по 0,10 ха појединачно поседује јагоду, малину и купину, с тим што за јагоду за наведену пвршину може остварити право за набавку нове опреме за пластенички узгој јагода или 0,40 ха све врсте воћа осим јагодичастог ( коштичаво воће: шљива, кајсија, бресква, нектарина, трешња, вишња, марела и дрен; јабучасто воће: јабука, крушка, дуња и мушмула; језграсто воће: кестен јестиви, орах, бадем и лешник; бобичасто воће: рибизла, огрозд, брусница, боровница и арониа) или 0,30 ха јагодичастог и осталог воћа ( минимална површина јагодичастог воћа је 0,05 ха а остало воће до 0,30 ха и више чини коштичаво, јабучасто, језграсто и бобичасто воће) или 0,10 ха под грожђем.

Сектор-Остали усеви:

Прихватљиви корисници за инвестиције су пољопривредна газдинства која имају минимум 1 ха земљишта под усевима.

Сектор-Пчеларство:

Прихватљиви корисници за инвестицију који имају минимално 10 кошница.

Члан 4

Подстицаји за инвестиције из чл. 2. ове одлуке утврђују се у износу од 50% вредности реализоване и у потпуности исплаћене инвестиције умањене за износ средстава на име пореза на додату вредност.

Члан 5

Подстицаји за инвестиције из чл. 2. ове одлуке могу се остварити у проценту од плаћеног износа реализоване инвестиције из чл. 4. ове одлуке, ако је минимална вредност инвестиције 25.000 динара без урачунатог пореза на додату вредност.

Максималан износ подстицаја, без урачунатог пореза на додату вредност, по подносиоцу захтева за остваривање подстицаја који оствари право на подстицаје (у даљем тексту : корисник подстицаја) не може бити већи од 105.000 динара .

Подстицаји се додељују као наменска и бесповратна средства.

Члан 6

Корисник подстицаја може поднети само један захтев за остваривање подстицаја, и то за једну или више намена из чл. 2. ове одлуке.

Члан 7

Захтев за остваривање подстицаја подноси се Комисији за спровођење програма мера пољопривредне политике и политике руралног развоја општине Гаџин Хан , која има 5 чланова а коју формира Општинско веће, на писарницу у Општинској управи општине Гаџин Хан, Милоша Обилића бб у Гаџином Хану до 15.12.2016.године до 13 часова.

Члан 8

Уз захтев се прилаже следећа документација:

I. Уколико поднесе захтев за Сектор-Воће, грожђе, поврће и цвеће и Сектор-Остали усеви:

1) потврда о активном статусу газдинства и структура биљне производње пријављених култура до 31.03.2016. године које издаје надлежна Управа за трезор;

2) доказ о извршеном плаћању и набавци опреме/механизације из Захтева, и то:

(1) фискални исечак, оригинал рачун и извод оверен од стране банке – ако је плаћање извршено безготовински,

(2) фискални исечак, готовински рачун – ако је плаћање извршено готовински,

3) отпремница којом се доказује набавка опреме/механизације за коју посебним прописима утврђена обавеза издавања отпремнице;

4) копија гарантног листа за извршену набавку опреме/механизавије за коју је посебним прописима утврђена обавеза издавања гарантног листа;

5) царинска декларација уколико је опрема/механизација из Захтева набављена лично од стране подносиоца захтева увозом;

6) фотокопија личне карате носиоца газдинства;

7) потписана изјава да не постоји захтев за исто улагање у другим јавнимфондовима.

II. Уколико поднесе захтев за Сектор-Млеко:

Поред наведеног у Поглављу I. овог члана (без структуре биљне производње), фотокопије пасоша за 4 одрасле краве или јунице преко 14 месеци.

III. Уколико поднесе захтев за Сектор-Месо:

Поред наведеног у Поглављу I. овог члана(без структуре биљне производње), Фотокпије пасоша за 4 говеда или најмање 20 одраслих оваца или најмање 20 одраслих коза.

IV.Уколико поднесе захтев за Сектор-Пчеларство:

Поред наведеног у Поглављу I. овог члана (без структуре биљне производње), доказ из ветринарске станице да поседује минимум 10 кошница пчела.

Члан 9

Приликом разматрања поднетих захтева за остваривање подстицаја, неће се признавати инвестиције реализоване пре 1. јануара 2016. године, као ни:

1) порези, укључујући и порез на додату вредност;

2) царинске, увозне и остале таксе;

3) трошкови банкарске провизије;

4) трошкови превоза.

Члан 10

Испуњеност услова за доделу подстицаја прописаних овом одлуком утврђује Комисија за спровођење програма мера пољопривредне политике и политике руралног развоја општине Гаџин Хан на основу захтева и приложене документације.

Непотпуни захтеви за остваривање подстицаја неће се узети у разматрање.

Подстицаји се исплаћују по редоследу подношења захтева за остваривање подстицаја до износа финансијских средстава који је утврђен Одлуком о Буџету општине Гаџин Хан за 2016. годину.

Члан 11

Права и обавезе у вези са коришћењем подстицаја утврђују се решењем Комисије.

На решење из става 1. овог члана може се изјавити жалба Општинском већу општине Гаџин Хан у року од 15 дана од дана пријема.

Решењем из става 1. овог члана утврђује се нарочито предмет и обим инвестиције, износ средстава која се додељују кориснику подстицаја, начин преноса подстицаја, као и рокови до када се предмет инвестиције не сме отуђити.

Члан 12

Корисник подстицаја дужан је да:

1) опрему и механизацију која је предмет инвестиције за коју је остварио подстицаје користи у складу са предвиђеном наменом;

2) опрему и механизацију која је предмет инвестиције за коју је остварио подстицаје не отуђи и не даје другим лицима у закуп, у року од 5 година од дана исплате подстицаја;

3) сву документацију која се односи на инвестицију чува најмање 5 година од дана исплате подстицаја;

4) омогући вршење контроле на лицу места у периоду од 5 година од дана исплате подстицаја.

Члан 13

Корисник подстицаја за кога се утврди да није поступао у складу са одредбама члана 12. ове одлуке дужан је да врати примљени износ подстицаја, са припадајућом законском затезном каматом, на основу решења о повраћају средстава које доноси Комисија.

Решење о повраћају средстава из става 1. ове одлуке садржи износ подстицајних средстава који је корисник дужан да врати, као и број рачуна на који повраћај средстава треба да буде извршен.

Члан 14

.

Надзор над спровођењем ове одлуке врши Општинско веће општине Гаџин Хан.

Члан 15

Ова одлука ступа на снагу наредног дана од дана доношења Одлуке.

Број:06-320-449/16-III

У Гаџином Хану, 05.10.2016.године

ОПШТИНСКО ВЕЋЕ ОПШТИНЕ ГАЏИН ХАН

Председник

Саша Ђорђевић